ไฝที่ผมจี้ไปขนาด 5 มิล เป็นไฝตั้งแต่ยังเด็กครับ ลักษณะเป็นไฝปกติ ผิวเรียบ สีน้ำตาลสีเดียว ขอบเรียบเป็นวงกลมแล้วทีนี้มันขึ้นมาใหม่ ขอบเรียบเป็นวงกลม เป็นสองสี สีเนื้อและน้ำตาลผสมกันเหมือนที่จี้ไปรากยังไม่หมด ตอนนี้ผ่านไป 5 ปีครับขนาดเท่าเดิม มันมีโอกาสเปลี่ยนจากไฝธรรมดาเป็นมะเร็งไหมครับจากการไปจี้ไฝ
สวัสดีค่ะ Thanakorn vaไฝเป็นเม็ดสีที่ผิวหนังชนิดหนึ่ง ในคนปกติสามารถมีไฝ หรือขี้แมลงวันตามตัวได้ตลอดชีวิต โดยไม่อันตรายอะไร ไม่ต้องทำการรักษาอย่างไรก็ตามมีไฝบางชนิดที่อาจกลายเป็นมะเร็งได้ โดยสัญญาณอันตรายที่บ่งบอกว่าไฝนั้นอาจเป็นเนื้องอกทางผิวหนังเช่น-ลักษณะไฝ ขอบไม่เรียบ ไม่สมดุลกันสองข้าง มีหลายสีปนๆกันในไฝ ขนาดโตเร็วในช่วงสั้น-ไฝกดเจ็บ มีเลือดออกดังนั้นหากมีลักษณะดังกล่าวมา แนะนำควรไปพบแพทย์ผิวหนังเพื่อตรวจเพิ่มเติมโดยเร็วค่ะการดูแลตัวเองเบื้องต้น ไม่ไปแกะไฝเพิ่มเติม ไม่เอายาอะไรไปทาบริเวณไฝเอง และคอยตรวจดูไฝตำแหน่งอื่นๆด้วย ว่ามีสัญญาณอันตรายดังกล่าวมาหรือไม่